**Jordan EJ13** oli Gary Andersonin suunnittelema Formula 1-auto, jota Jordan käytti kaudella 2003. Kuljettajina toimivat italialainen Giancarlo Fisichella, irlantilainen Ralph Firman ja unkarilainen Zsolt Baumgartner, joka korvasi loukkaantuneen Firmanin Unkarin ja Italian GP:ssä. Auto painoi kuljettajan kanssa 600 kg ja oli 950 mm korkea ja 4 650 mm pitkä.

Kausi 2003 toi Jordanille uudet Ford Cosworthin moottorit Hondan siirryttyä BARin yhteistyökumppaniksi. Giancarlo Fisichella rinnalle nostettiin irlantilainen tulokaskuljettaja Ralph Firman. Ehdolla toiseksi kuljettajaksi oli myös brasilialainen Felipe Massa. EJ13-auton väritys oli pirteä keltainen, koska tupakkayhtiö Benson & Hedges palasi takaisin pääsponsoriksi. Rengastoimittajana jatkoi Bridgestone. Jarrut tallille valmisti Brembo.

Kausi käynnistyi jälleen heikkojen tulosten saattelemana. Nyt jopa kymmenen parhaan joukkoon pääseminen oli jo ihme. Jordan voitti kuitenkin vielä kertaalleen neljän vuoden tauon jälkeen, kun Fisichella ajoi yllätysvoittajaksi sateen sotkemassa Brasilian GP:ssä. Brasilian GP oli myös tallin 200 GP. Voitto oli Fisichellan uran ensimmäinen. Firman ajoi F1-urallaan ensimmäistä ja viimeistä kertaa pisteille Espanjan GP:ssä sijoittumalla kahdeksanneksi.

Kesäkuussa Fisichella ilmoitti haluavansa siirtyä Jordanilta isompaan talliin seuraavaksi kaudeksi. Hän sanoi tuskastuneensa keskeytyksiin ja auton kilpailukyvyttömyyteen. "Olen kyllästynyt kärsimään. Haluan päästä näyttämään, minkä arvoinen olen. Tarvitsen vielä toisen hyvän tuloksen, jotta saan lopultakin paikan hyvästä tallista.", Fisichella kertoi Gazzetta dello Sport -lehden haastattelussa.

Myöhemmin kesällä Eddie Jordan sanoi tallinsa tulevaisuuden olevan turvattu. Taustalla oli kuitenkin tallin oikeudenkäynnissä kokema kova tappio Vodafonea vastaan, jonka seuraksena Jordan joutui maksamaan kaksi kolmasosaa Vodafonen oikeudenkäyntikuluista. Eddie Jordan myös ilmoitti, ettei hänen tallinsa ole myynnissä. Alle kuukauden kuluttua tapahtuneesta Jordan oli halukas myymään enemmistöosuuden tallistaan jollekin autotehtaalle.

Loppukaudella unkarilainen Zsolt Baumgartner pääsi ajamaan debyyttikilpailunsa Unkarin GP:ssä, kun hän tuurasi loukkaantunutta Firmania. Yhdysvaltain GP:ssä Fisichella ajoi kauden viimeiset pisteet sijoittumalla seitsemänneksi.

Jordan sijoittui valmistajien MM-sarjassa yhdeksänneksi – voittaen enää vain pisteittä jääneen Minardin. Pisteitä konkurrsin partaalla ollut talli keräsi vain 13 kappaletta, mikä kuitenkin oli viime kauteen verrattuna parempi saavutus.

Formula 1 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Jordan | Ford | **B** |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA | USA | JPN | 13 | 9. |
| Italia Giancarlo Fisichella | 12† | Kesk. | 1 | 15† | Kesk. | Kesk. | 10 | Kesk. | 12 | Kesk. | Kesk. | 13† | Kesk. | 10 | 7 | Kesk. |
| Irlanti Ralph Firman | Kesk. | 10 | Kesk. | Kesk. | 8 | 11 | 12 | Kesk. | 11 | 15 | 13 | Kesk. | Loukk. | Loukk. | Kesk. | 14 |
| Unkari Zsolt Baumgartner |  |  |  |  |  |  |  |  |  |  |  | TD | Kesk. | 11 |  |  |
| Ruotsi Björn Wirdheim |  |  |  |  |  |  |  |  |  |  |  |  |  | TD | TD |
| Japani Satoshi Motoyama |  |  |  |  |  |  |  |  |  |  |  |  |  |  |  | TD |

Saavutukset
-----------

| Voitot |
| --- |
| Nro | Kilpailu | Kuljettaja |
| 1 | Brasilian GP 2003 | Giancarlo Fisichella |

Lähteet
-------

1. ↑  Jordan EJ13 - STATS F1 www.statsf1.com. Viitattu 12.01.2008. englanti
2. ↑  Jordan EJ13 - Formula One DataBase www.f1db.com. Viitattu 12.01.2008.
3. ↑  Jordan EJ13 - F1Technical www.f1technical.net. Viitattu 12.01.2008.
4. ↑  Jordan EJ13 - F1Olivier www.f1olivier.info.  Arkistoitu 14.10.2008. Viitattu 12.01.2008.

Aiheesta muualla
----------------

* Kuvia tai muita tiedostoja aiheesta **Jordan EJ13** Wikimedia Commonsissa

* Jordan EJ13 - Conceptcarz
* Jordan EJ13 - Motorsport (Arkistoitu – Internet Archive)
* Jordan EJ13 - Formula One DataBase
* Jordan EJ13 - ChicaneF1
* Jordan EJ13 - F1Olivier (Arkistoitu – Internet Archive)
* Jordan EJ13 - F1Technical
* Jordan EJ13 - Supercars

|  |  |
| --- | --- |
| Irlanti Jordan Grand Prix |  |
| **Formula 1 -autot:**
191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B |

Autot, jotka kilpailivat Formula 1 -kaudella 2003

* Ferrari F2002B
* F2003-GA
* Williams FW25
* McLaren MP4-17D
* Renault R23/R23B
* Sauber C22
* Jordan EJ13
* Jaguar R4
* BAR 005
* Minardi PS03
* Toyota TF103